recursal/SuperWikiNEXT-32B huggingface dataset:
**مریم** رجوی ( فارسی: مریم رجوی‎

، وسطی نام قاجار-ازدانلو، فارسی: مریم قجر عضدانلو‎

 ) عوامی مجاہدین آف ایران (ایم ای کے) کی رہنما ہیں، یہ تنظیم جو ایرانی حکومت کا تختہ الٹنے کی وکالت کرتی ہے اور اس کی نیشنل کونسل آف ریزسٹنس آف ایران (این سی آرآئی) کی منتخب صدر ہیں۔ ان کی شادی مسعود راجوی سے ہوئی ہے، جو ایم ای کے، کے شریک رہنما ہیں۔

ابتدائی زندگی اور تعلیم
-----------------------

رجوی کی پیدائش مریم قاجر ازودانلو 4 دسمبر 1953ء کو تہران، ایران میں ہوئیں۔ ان کی پرورش ایک متوسط طبقے کے سرکاری ملازم خاندان میں ہوئی جو قاجار خاندان کے ایک فرد سے ہے۔ انھوں نے ایران کی شریف یونیورسٹی آف ٹیکنالوجی میں تعلیم حاصل کی اور دھات کاری میں بی ایس کیا۔

سیاست
-----

رجوی نے بتایا ہے کہ ان کی سیاسی سرگرمی کا آغاز اس وقت ہوا جب وہ بائیس سال کی تھیں جب ان کی بہن نرگس کو ساواک کے ہاتھوں قتل کر دیا گیا۔ پھر وہ عوامی مجاہدین ایران کی رکن بن گئیں اور اپنے سیاسی زندگی کا آغاز کیا۔ راجوی نے 1993ء تک ڈپٹی کمانڈر اور ایم ای کے سیکرٹری جنرل کے طور پر خدمات انجام دیں۔ 22 اکتوبر 1993ء کو، این سی آر آئی نے راجوی کو "ایران کا عبوری صدر" منتخب کیا اگر NCRI ایران میں اقتدار سنبھالتا۔ 

رجوی نے 1970ء کی دہائی میں شاہ مخالف طلبہ تحریک کے منتظم کے طور پر خدمات انجام دیں۔ 1979ء میں، وہ پی ایم او آئی/ایم ای کےکے سماجی حصے کی عہدیدار بن گئیں، جہاں انھوں نے 1981 ءتک خدمات انجام دیں۔ راجوی 1980ء میں پارلیمانی امیدوار تھیں۔

1982ء میں، راجوی کو، ایل دو فرانس میں منتقل کر دیا گیا جہاں مجاہدین کا سیاسی صدر دفتر واقع تھا۔

1985ء میں، وہ پی ایم او آئی کی جوائنٹ لیڈر بنیں اور 1989ء اور 1993ء کے درمیان میں سیکرٹری جنرل کے طور پر خدمات انجام دیں

اپریل 2021ء میں، مریم رجوی نے قرارداد ایچ آر 118 کی توثیق کی، جس میں "ایک جمہوری جمہوریہ کے لیے ایرانی عوام کی خواہش کی حمایت" اور "تہران کی جانب سے 'انسانی حقوق کی خلاف ورزیوں اور ریاستی سرپرستی میں دہشت گردی' کی مذمت کی گئی ہے"۔

جولائی 2021ء میں رجوی نے برلن میں ابراہیم رئیسی کے ایران کے صدر منتخب ہونے کے خلاف احتجاج کا اہتمام کیا۔ راجوی نے رئیسی کو 1988 ءمیں 30,000 سیاسی قیدیوں کے قتل عام کا "ذمہ دار "قرار دیا۔ تب سابق امریکی وزیر خارجہ مائیک پومپیو بھی اس احتجاج میں شامل تھیں۔

حوالہ جات
---------

1. ↑
2. ↑   — اخذ شدہ بتاریخ: 10 اکتوبر 2015 — مصنف: فرانس کا قومی کتب خانہ  — اجازت نامہ: آزاد اجازت نامہ
3. ↑
4. ↑  Kenneth Katzman (2001)۔ "Iran: The People's Mojahedin Organization of Iran"۔ $1 میں Albert V. Benliot۔ Iran: Outlaw, Outcast, Or Normal Country?۔ Nova۔ صفحہ: 97-98۔ ISBN 978-1-56072-954-9

مزید دیکھیے
-----------

* ایرانی خواتین کی فہرست
* تہران کے لوگوں کی فہرست

حواشی اور حوالہ جات
-------------------
**مسجد الجمعہ** وہ مسجد جہاں رسول اللہ صلی اللہ علیہ و آلہ وسلم نے مدینہ طیبہ میں سب سے پہلا جمعہ جماعت کے ساتھ ادا کیا۔مسجد قباءاور مسجد بنوانیف کے بعد مدینہ منورہ کی تیسری مسجد جہاں ہجرت کے موقع پر باجماعت نماز پڑھی گئی۔  

قباء اور مدینہ منورہ کے درمیان محلہ بنو سالم بن عوف میں واقع ایک مسجد، جہاں حضرت محمد صلی اللہ علیہ و آلہ وسلم نے سفر ہجرت کے دوران میں نماز جمعہ ادا کی تھی۔ صحابہ کرام نے اس جگہ ایک مسجد تعمیر کی جسے حضرت عمر بن عبد العزیز نے اپنے دور گورنری میں دوبارہ تعمیر کرایا۔ مسجد جمعہ کے علاوہ اس مسجد کے دیگر کئی نام بھی ہیں جن میں مسجد بنی سالم، مسجد وادی، مسجد غُبَیب اور مسجد عاتکہ شامل ہیں۔
سابق سعودی شاہ فہد بن عبدالعزیز کے دور میں اس مسجد کی توسیع اور تعمیر نو مکمل ہوئی۔ اب اس کا کل رقبہ 1630 مربع میٹر ہے اور اس میں 650 نمازی عبادت کر سکتے ہیں۔ مسجد کے واحد گنبد کا قطر 12 میٹر ہے اور اس کے علاوہ چار چھوٹے قبے بھی ہیں۔ مینار کی بلندی 25 میٹر ہے۔ مسجد جمعہ قباء کی بستی سے 500 میٹر کے فاصلے پر واقع ہے۔

بیرونی روابط
------------

* مسجد جمعہ (360 ڈگری میں)

حوالہ جات
---------

1. ↑  تفسیر قرطبی

| * د
* ب
* ت
سعودی عرب کی مساجد |
| --- |
| 
* مسجد الجمعہ
* مسجد الفقیر
* مسجد اجابہ
* مسجد مشعر الحرام
* مسجد الرایہ
* مسجد العنبریہ
* مسجد السبق
* مسجد السجدہ
* مسجد بنی بیاضہ
* مسجد بنی حارثہ
* مسجد البیعہ
* مسجد الفسح
* مسجد الحرام
* مسجد امام ترکی بن عبداللہ
* مسجد جواثا
* ملک السعود مسجد
* مسجد منارتین
* مسجد خیف
* مسجد نمرہ
* مسجد نبوی
* مسجد قبلتین
* مسجد عائشہ
* ذوالحلیفہ
* مسجد الفضیخ
* مسجد غمامہ
* مسجد السقیا
* مسجد عتبان بن مالک
* مسجد بنی حرام
* مسجد الجن
* مسجد قباء
* مسجد فتح

 | Flag of Saudi Arabia |
| 
* سعودی عرب میں اسلام
* زمرہ:مساجد بلحاظ ملک

 |
**یوایل** یا **یوئیل** (عبرانی:יואל بہ معنی «یہوواہ خدا ہے») بنی اسرائیل کے بارہ انبیائے صغیر میں سے دوسرے، فتوایل کے بیٹے اور کتاب یوایل کے مصنف تھے۔ انھوں نے یہودیہ میں زندگی گزاری اور اور یہودیوں کے لیے معاملات قضاء پر کام کیا۔ انھیں سلطنت عزیاہ کے دوران میں یسعیاہ اور عاموس کا ہمعصر کہا جاتا ہے۔ یوئیل کی کتاب، کتاب عاموس، کتاب میکاہ، کتاب صفنیاہ، کتاب یرمیاہ اور کتاب حزقی ایل کا ہی تسلسل ہے۔ یوایل نے یہودیہ میں خشک سالی اور ٹڈیوں کی آفات کے نازل ہونے کی پیش گوئی کی تھی۔ انھوں نے جوانوں و بوڑھوں،  شراب نوشوں،  باغبانوں اور کاہنوں کو توبہ کرنے کی تلقین کی اور وہ سمجھتے تھے کہ بنی اسرائیل پر نزول عذاب کا وقت قریب آچکا ہے۔ یوئیل نے یہودیہ میں وفات پائی لیکن ان کی قبر کے بارے میں معلومات دستیاب نہیں ہیں۔ لیکن ایک طویل روایت کے مطابق یوئیل کی تدفین گوش حلب میں کی گئی تھی۔

مسیحیت میں
----------

مسیحی انھیں پیغمبر اور قابل تعظیم مانتے ہیں۔ مشرقی راسخ الاعتقاد کلیسیا کی لطوریائی تقویم میں ان کا دن 19 اکتوبر کو منایا جاتا ہے جب کہ کاتھولک کلیسیا میں انھیں 13 جولائی کو یاد کیا جاتا ہے۔ جبکہ آرمینیائی رسولی کلیسیا میں ان کا دن 31 جولائی ہے۔

یوایل کا یہ بیان کہ ’میں [خدا] ہر انسان پر اپنی روح نازل کروں گا۔ تمھارے بیٹے اور تمھاری بیٹیاں نبوت کریں گے۔ تمھارے بوڑھے لوگ خواب اور تمھارے جوان آدمی رویا دیکھیں گے۔‘ پطرس نے اپنے خطبہ روز خاص کے اعمال میں پنتکست میں بیان کیا۔ اور اس کے بعد سے دیگر مذاہب کی شخصیات نے بھی ان کلمات کو اپنے ہاں خصوصی اہمیت دی۔

بہائیت میں
----------

بہائی مذہب والے بھی یوئیل کو انبیائے صغیر میں سے گردانتے ہیں۔ کتاب ایقان میں بہا اللہ کہتا ہے کہ گذشتہ انبیائے صغیر کی نبوتیں علامتی تھیں جیسا کہ یوایل نبی کی نبوت اس لیے انھیں حقیقی معنوں میں مراد نہیں لینا چاہیے۔

حوالہ جات
---------

1. ↑  یوایل 1: 1؛ اعمال 2: 16
2. ↑  یوایل 2: 31
3. ↑  یوایل 1: 3
4. ↑  یوایل 1: 5
5. ↑  یوایل 1: 11
6. ↑  یوایل 1: 13
7. ↑  یوایل 2: 8
8. ↑  "Gush HaLav"۔ Jewishvirtuallibrary.org۔ 07 جنوری 2019 میں اصل سے آرکائیو شدہ۔ اخذ شدہ بتاریخ 26 اگست 2017  الوسيط `|url-status=` تم تجاهله (معاونت); تحقق من التاريخ في: `|access-date=` (معاونت)
9. ↑  Editor۔ "Roman Martyrology جولائی, in English"۔ Boston-catholic-journal.com۔ 07 جنوری 2019 میں اصل سے آرکائیو شدہ۔ اخذ شدہ بتاریخ 26 اگست 2017  الوسيط `|url-status=` تم تجاهله (معاونت); تحقق من التاريخ في: `|access-date=` (معاونت)
10. ↑  Revisioning the Sacred: New Perspectives on a Bahái̓́ Theology – Volume 8 – Page 32, J. A. McLean – 1997
11. ↑  Bahá'u'lláh and the New Era: An Introduction to the Bahá'í Faith – Page 251, J. E. Esslemont – 2006
محمد تقی مرزا المعروف **تقی دہلوی** (پیدائش: 4 مئی 1904ء - 29 ستمبر 1989ء) پاکستان سے تعلق رکھنے والے اردو زبان کے ممتاز شاعر، مصور، خطاط اور ہومیوپیتھک ڈاکٹر تھے۔ انھیں داغ دہلوی کے جانشیں استاد بیخود دہلوی سے شرفِ تلمیذ حاصل تھا۔ غزل، نعت، حمد، منقبت، قصیدہ اور نظم کی اصنافِ سخن میں طبع آزمائی کی۔

حالات زندگی
-----------

تقی دہلوی 4 مئی 1904ءکو دہلی، برطانوی ہندوستان میں پیدا ہوئے۔ ان کا اصل نام محمد تقی مرزا تھا جبکہ تقی دہلوی کے قلمی نام شہرت پائی۔ ان کے والد کا نام مرزا محمود بیگ تھا۔ میٹرک کے بعد سلسلۂ تعلیم جاری نہ رکھ سکے۔ 1922ء سے ذوقِ سخن جاری رہا، مگر درمیان میں کچھ تعطل رہا۔ تقسیم ہند کے بعد پاکستان منتقل ہو گئےتھے اور کراچی میں مستقل سکونت اختیار کی۔ وہ ہومیوپیتھک ڈاکٹر تھے، کراچی میں ہومیوپیتھک پریکٹس بھی کرتے تھے۔ وہ داغ دہلوی کے جانشیں بیخود دہلوی کے تلمیذ تھے۔ انھیں فنونِ لطیفہ سے گہری دلچسپی تھی، اپنے وقت کے ممتاز مصور اورخطاط تھے۔ جشنِ کورنگی کمیٹی کراچی نے انھیں **ستارۂ مصوری** کا اعزاز بھی دیا۔ان کی کتابوں میں **اظہارِ عقیدت** (نعتیہ مجموعہ، 1956ء)، **کلیاتِ تقی** (ناشر: قوس الادب کراچی، 1983ء) شامل ہیں۔

نمونۂ کلام
----------

نعت

|  |  |  |
| --- | --- | --- |
| مثلِ باغِ جناں مدینہ ہے |  | رشک ہر گلستان مدینہ ہے |
| رحمتِ بے کراں مدینہ ہے |  | نعمتِ بے گماں مدینہ ہے |
| بےبسوں بے کسوں کا چارہ ساز |  | حامیِ انس و جاں مدینہ ہے |
| اصنیا، اولیاء اور رسولوں کا |  | منبر و آستاں مدینہ ہے |
| بادۂ آگہی کا سرچشمہ |  | ایک جوئے رواں مدینہ ہے |
| عاصیوں کی شکستہ کشتی کا |  | لنگر و بادباں مدینہ ہے |
| سبز گنبد ہے میری آنکھوں میں |  | میرے دل میں نہاں مدینہ ہے |
| راز دارِ مدینہ ہے کعبہ |  | کعبے کا رازداں مدینہ ہے |
| سوچتا ہوں تقی! کراچی میں |  | میں کہاں ہوں، کہاں مدینہ ہے |

وفات
----

تقی دہلوی 29 ستمبر 1989ء کو کراچی میں انتقال کر گئے۔ وہ کورنگی کے قبرستان میں مدفون ہیں۔

حوالہ جات
---------

1. ↑  منظر عارفی، کراچی کا دبستان نعت، نعت ریسرچ سینٹر کراچی، 2016ء، ص 139
2. ↑  تقی دہلوی، کلیاتِ تقی،قوس لادب کورنگی کراچی، 1982ء، ص 333
3. ↑  ڈاکٹر محمد منیر احمد سلیچ، وفیات اہل قلم،اکادمی ادبیات پاکستان اسلام آباد، 2008ء، ص 112
**طبقات کتب حدیث** احادیث نبوی کی کتابوں کے مراتب و طبقات۔
کتب حدیث کے طبقات پانچ ہیں :

پہلا طبقہ
---------

پہلا طبقہ ان کتابوں کا ہے جن میں صرف صحیح حدیثیں بیان کی گئی ہیں ، چنانچہ ان میں کوئی ایسی حدیث نہیں ملے گی جس پر ضعیف ہونے کا حکم لگایا گیا ہو ،موضوع حدیث کا ہونا تو بہت دور کی بات ہے ، جیسے مؤطا امام مالک   ،صحیح بخاری ،صحیح مسلم ،صحیح ابن حبان ، مستدرک حاکم المختارۃ للضیاء المقدسی ، صحیح ابن خزیمہ ، صحیح ابن عوانہ ، صحیح ابن السکن المنتقی لابن جارود ۔

دوسرا طبقہ
----------

دوسرا طبقہ ان کتابوں کا ہے جن کی احادیث ان احادیث سے کم درجہ کی نہیں ہیں جو لائق احتجاج اور مقبول ہیں،بلکہ علی العموم ان کی احادیث صالح للاحتجاج اور مقبول ہوتی ہیں،جیسے سنن ابی داؤد ،جامع ترمذی ،اور مسند امام احمد ، کیونکہ اس طبقہ کی ضعیف حدیث بھی حسن حدیث سے قریب ہوتی ہے ،چنانچہ شاہ ولی اللہ محدث دہلوی نے بھی اسی طرح فرمایا ہے اور اکثر محدثین کے کلام سے معلوم ہوتا ہے کہ سنن نسائی بھی اسی قبیل سے ہے ۔ ،بعض حضرات نے فرمایا ہے کہ اس کا حل اس طرح ہوسکتا ہے کہ مصنف  نے اس مقام پر ان کتابوں کو صرف صحت کے اعتبار سے ذکر کیا ہے اور عجالۂ نافعہ میں صحت ، شہرت اور قبولیت میں سے ہر ایک کا لحاظ رکھا ہے ، پس ظاہر ہے کہ ان کتابوں کا شہرت اور قبولیت کے اعتبار سے طبقۂ اولیٰ میں داخل ہونا تو دور ہے طبقۂ ثانیہ میں بھی ان کا شمار نہیں ہوسکتا )۔

تیسرا طبقہ
----------

تیسرا طبقہ ان کتابوں کا ہے جن میں ہر نوع کی احادیث ہیں ، یعنی ان میں حسن ، صالح اور منکر ہر طرح کی ملی جلی حدیثیں موجود ہیں ، جیسے سنن ابن ماجہ ، مسند ابی داؤد طیالسی ، زیاداتِ ابن احمد بن حنبل ، مسند عبدالرزاق ،  مسند سعید بن منصور ، مصنف ابی بکر بن ابی شیبہ ، مسند ابی یعلیٰ موصلی ، مسند بزار مسند ابن جریر اور ان کی کتابیں تہذیب الآثار، تفسیر القرآن اور تاریخ ، تفسیر ابن مردویہ )اور اسی طرح ساری تفسیریں ، معاجم ثلثہ (الکبیر والاوسط والصغیر )للامام الطبرانی ، سنن دارقطنی اور ان کی غرائب ،حلیہ ابی نعیم ، سنن بیہقی اور ان کی کتاب شعب الایمان ۔

چوتھا طبقہ
----------

چوتھا طبقہ ان کتابوں کا ہے جن میں عموما ً ایسی حدیثیں ہوتی ہیں جن پر ضعف کا حکم لگایا جاتا ہے ، جیسے نوادرالاصول للحکیم الترمذی ، تاریخ الخلفاء للعلامۃ السیوطی ، کامل ابن عدی ، تاریخ الخطیب البغدادی اور تاریخ ابن عساکر (ابو القاسم ) ۔

پانچواں طبقہ
------------

پانچواں طبقہ ان کتابوں کا ہے جو صرف موضوع حدیثوں کے لیے جمع کی گئی ہیں ۔ جیسے موضوعات ابن الجوزی تنزیہ الشریعہ (للشیخ ابی الحسن علی الکنانی اور موضوعات شیخ محمد طاہر پٹنی النہروالی وغیرہ

حوالہ جات
---------

1. ↑  عجالۂ نافعہ۔شاہ عبد العزیز دہلوی۔جامعہ ربانیہ اشفاقیہ، انکھولی بیلپکونہ، مظفرپور، بہار
**حسنہ جان** یا **حسنہ بائی** 19 ویں صدی کے آخر اور 20 ویں صدی کے اوائل کے دوران بنارس ایک طوائف اور ٹھمری گلوکار تھیں۔ اترپردیش میں اس کو کھایل، ٹھمری اور ٹپا گائکی کی ماہر کے طور پر جانا جاتا تھا۔ انھیں 1900 کی دہائی کے اوائل میں گانے کی روایت کی نئے سِرے سے تعریف اور بُنیادی تبدیلی لانے، کے لیے محب وطن گیت گانے اور دیگر گلوکاروں کو بھی اس کی پیروی کرنے کا کريڈِٹ حاصل ہے۔ ان کی تربیت ٹھاکر پرساد مشرا اور مشہور سارنگی سازِندہ پنڈت شمبوناتھ مشرا نے کی تھی اور بنارس کے افسانوی چوٹی رامداس جی کی تربیت کے تحت ٹپا گائیکی کی مہارت حاصل کرتی تھیں۔

کیریئر
------

بائی بھارتیندو ہریشچندر کے ہم عصر تھی اور ان سے خط کتابت کرتی تھی اور شاعرانہ اظہار پر ان کے مشورے اور رائے لیتی تھی۔ اس کی ٹھمری اور ٹھمری کے دیگر طرز مدھو ترنگ (شرما، 2012) کے نام سے شائع ہوئے تھے۔ ہریش چندر نے جادیو کے ذریعہ گیت گووند بھی ان سے کمپوز کروایا۔ وہ ٹھمری اور ٹپا کے فن کے ماہروں ودیاباری اور بادی موتی بائی کی صف میں سمجھی جاتی تھیں۔ بائی کو 'سرکار' یا سالار کے طور پر جانا جاتا تھا، کیوں کہ وہ اپنے کیریئر کی بلندیوں پر پہنچ گئیں تھی۔

سیاسی شمولیت
------------

جب ایم کے گاندھی نے عدم تعاون تحریک (1920–22) کے دوران کاشی (جدید دور کے وارانسی کا ایک خاص محلہ) اور نینیتال کا سفر کیا، تو بائی نے ایک ایسی تحریک کا آغاز کیا جس میں انھوں نے خواتین گلوکاروں کو بھجن اور دیش بھگتی گیت گاکر روزی کمانے پر راضی کرنے میں اپنا اثر ڈالا تھا۔ اس کا مقصد ان گلوکاروں کی عزت کو بھی بڑھانا تھا، جن کے کام کو اکثر جنسی کام (سیکس ورک) پیشہ کے برابر سمجھا جاتا تھا۔ ان میں سے بہت سارے گلوکار بعد میں چرکھا تحریک میں شامل ہوئے. گاندھی کے پیروکار امرتسر میں جنسی کارکنوں (سیکس ورکروں) کے گھروں کے باہر دھرنے دے رہے تھے اور عوامی رائے توائفوں کے خلاف ہو رہی تھی اور ان کے پیشے کو جنسی عمل کے تصور کے مطابق سمجھا جا رہا تھا۔ بائی نے قومی تحریک کی حمایت کرنے اور توائفوں کے جیون میں اصلاحات لانے کے دو مقاصد کے ساتھ 'طوائف سبھا' (کاشی کی طوائف فَيڈريشَن) بنائی۔ سبھا کے افتتاحی موقع پر بائی کی صدارتی بھاشن ورودھُ وویچن، (ساہتیہ سادن، امرتسر، 1929) میں دستیاب ہے۔ اس نے ایک قوم پرست نظم سنائی۔

بائی نے ساتھی توائفوں کو کی تاکید کی کہ وہ جوآن آف آرک اور چتورگڑھ کی خواتین کی زندگی سے سیکھیں، سونے کے زیورات کی بجائے لوہے کی زنجیریں پہنیں اور ایسی بدنام زندگی سے دور رہیں جس کی عزت نہ ہو۔ چونکہ توائف اپنے پیشے کو پوری طرح تبدیل نہیں کرسکیں، بائی نے انھیں مشورہ دیا کہ وہ قوم پرست یا محب وطن رچنا کے ساتھ اپنی گائکی شروع کریں۔ انھوں نے توائفوں کو مشورہ دیا کہ وہ بنارس کی ایک اور مشہور توائف گلوکارہ ودیادھاری بائی سے ان گانوں کو اکٹھا کریں۔ بائی نے اسے توائفوں کے لیے سماجی رتبہ اور عزّتِ نفس کے حصول کی سمت ایک قدم کے طور پر دیکھا. دوسرے توائفوں کے ساتھ اس نے غیر -ہندوستانی سامان کے بائیکاٹ میں حصہ لیا اور سوادیشی تحریک کو اپنایا۔

حوالہ جات
---------

1. ↑  "The Surprising Role Courtesans Played In Our Freedom Struggle"۔ HuffPost India (بزبان انگریزی)۔ 2019-07-27۔ اخذ شدہ بتاریخ 06 مارچ 2020
**نٹارا** مارٹل کامبیٹ کہانیوں اور کھیلوں کی ایک شخصیت ہے۔

تاریخ
-----

نٹارا جیسے خون آشام کو شروع سے خون پینے کی ضرورت تھی اور یہ اس لہاظ سے شینگ سنگ (مارٹل کامبیٹ) سے ملتی جلتی ہے۔ لیکن نٹارا کو برا نہیں بلکہ غیر جانب دار دکھایا گیا ہے۔ اس نے دوسروں کو، مثلآ رپٹائل (مارٹل کامبیٹ) اور ساۓرئکس (مارٹل کامبیٹ) کو، اپنے مفاد میں استعمال کیا ہے۔ اس تینوں کی پیچیدہ کہانی ہے، لیکن نٹارا نے بل آخر ان کو استعمال کرکے اپنی دنیا کو الہدہ کر لیا اور بچا لیا۔ نٹارا کو بہت خوبصورت اور *گوتھک'* انداز میں دکھایا گیا ہے۔

سپاہانہ فن
----------

نٹارا کے دو سپاہانہ فن ہیں: **لیوپارڈ** اور چین کی **فو جو پائ**۔ نٹارا ہتھیار کے طور پہ **کاما** استعمال کرتی ہے۔ کئی کھلاڑی نٹارا کو تھوڑا کمزور سمجھتے ہیں، لیکن یہ بات قابل قبول ہے کہ جو لوگ نٹارا کے ساتھ مہارت پیدا کرتے ہیں، ان کو شکست دینا بہت مشکل بن جاتا ہے، چونکہ نٹارا کا لڑنے کا انداز بہت حملہ آور ہے۔

بیرونی روابط
------------

نٹارا

| * د
* ب
* ت
مارٹل کامبیٹ سیریز |
| --- |
| Video games | 
* لیو کینگ
* سب زیروہ
* سکارپین
* ریڈن
* کینوہ
* باراکا
* بو راۓ چو
* ساۓرئکس
* دراھمن
* عرماک
* فراسٹ
* فوجن
* گورو
* حاوئک
* حوٹارو
* جیڈ
* جارک
* جاکس بریگز
* قبال
* خامیلین
* کنٹارو
* کیرا
* کٹانا
* کوبرہ
* کنگ لاؤ
* لی مئ
* موادو
* ملینا
* موکاپ
* مولوق
* موٹارؤ
* نائٹ ولف
* نٹارا
* نوب سا‏‏ئبوٹ
* عناگا
* کوانچی
* رین
* ریکؤ
* رپٹائل
* سیکٹور
* شینگ سنگ
* شیواہ
* شننک
* سندیل
* سموک
* کرٹس سٹرا‏ئکر
* تانیا
* شاوخان

 |
**خصوصیت** یا specificity ایک احصائی شمار یا پیمائش ہے جس میں کسی ثنائی جماعت بندی اختبار (binary classification test) کے بارے میں یہ اندازہ لگایا جاتا ہے کہ وہ کس قدر درستی اور صحت کے ساتھ ان چیزوں یا صورت حال یا بیماریوں کی جماعت بندی کرتا ہے یا ان کو شناخت کرکے الگ کردیتا ہے کہ جن کا تعلق اس سے نہیں۔ اس بات کو سادہ طور پر یوں کہ سکتے ہیں کہ کسی بھی اختبار یعنی ٹیسٹ کی خصوصیت سے مراد اس کی وہ صلاحت ہوتی ہے جس کے زریعئے سے یہ ٹیسٹ کسی بیماری کے نہ ہونے کی صورت میں منفی (negative) نتیجہ ہی ظاہر کرتا ہے۔

مثال کے طور پر اگر کسی شخص کے لیے کسی بیماری کا اختبار (ٹیسٹ) کیا جائے کہ وہ بیماری جسم میں موجود ہے کہ نہیں ہے کہ نہیں؟ تو پھر اس بیماری کے لیے اس اختبار یعنی ٹیسٹ کی خصوصیت (specificity) کا انحصار اس بات پر ہوگا کہ وہ اختبار اس بیماری کے نہ ہونے کی صورت میں منفی نتیجہ دے۔ یعنی آسانی کے لیے اس کو یوں بھی سمجھا جا سکتا ہے کہ کسی اختبار (ٹیسٹ) کا کسی بیماری کے لیے  **مخصوص ہوجانا**  اور صرف اسی بیماری کو پہچاننا اور دیگر تمام کو منفی کردینا اس ٹیسٹ کی خصوصیت کہلاتی ہے۔

|  |  |  |  |
| --- | --- | --- | --- |
| نتیجۂ اختبار(ٹیسٹ رزلٹ) |   | مرض جسے معیاری اختبار سے تشخیص کیا گیا ہو |   |
|   | حقیقی (true) | کاذب (false) |   |
| مثبت (نتیجہ) | حقیقی مثبت | کاذب مثبت |  ← مثبت پیشگویانہ قیمت |
| منفی (نتیجہ) | کاذب منفی | حقیقی منفی |  ← منفی پیشگویانہ قیمت |
|   | ↓  حساسیت |  ↓  خصوصیت |   |

  

یعنی یوں کہ سکتے ہیں کہ، خصوصیت، کسی بھی اختبار یا ٹیسٹ کے لیے ایک طرح کے متشابتہ (parameter) کی طرح کا کام کرتی ہے جس کے ذریعے کسی بھی ٹیسٹ کی افادیت کو پرکھا جا سکتا ہے۔ مثال کے طور پر اگر  **ایڈز**  کی تشخیص کرنے کے لیے کسی اختبار کو اختیار کیا جائے تو اس کی اافادیت یعنی خصوصیت (اس بیماری کے لیے جس کے لیے اس کو استعمال کیا جائے) کو درج ذیل کی مساوات سے نکالا جا سکتا ہے۔

### اصطلاحات

|  |  |  |
| --- | --- | --- |
| * اختبار = جانچ، پیمائش، ٹیسٹ
* مثبت = مرض یا کسی اور پیمائش کی موجودگی کا ثابت ہو جانا
* منفی = موجودگی کا ثابت نہ ہونا
* حقیقی = سچا یا درست نتیجہ
* کاذب = جھوٹا یا غلط نتیجہ
* حقیقی مثبت = مرض ہو اور اختبار کا نتیجہ بھی مثبت آئے
 | * کاذب مثبت = مرض تو نہ ہو، مگر اختبار کا نتیجہ مثبت آئے
* حقیقی منفی = مرض نہ ہو اور اختبار کا نتیجہ بھی منفی آئے
* کاذب منفی = مرض تو ہو، مگر اختبار کا نتیجہ منفی آئے
* مثبت پیشگویانہ قیمت = مثبت نتیجے کے سچا ہونے کا تناسب
* منفی پیشگویانہ قیمت = منفی نتجیے کے سچا ہونے کا تناسب
* حساسیت = دیکھیے حساسیت
 |  |

نگار خانہ
---------

* 
*
**بئر بضاعہ** یہ کنواں مدینہ منورہ کے شامی باب کے نزدیک ہے حمزہ بن عبد المطلب کے راستے پر چلیں تو دائیں جانب واقع ہوتا ہے۔ اس وقت یہ جگہ مسجد نبوی کی توسیع جدید میں مسجد کے اندر داخل ہو چکی ہے۔

تفصیل
-----

حدیث میں آیا ہے کہ حضور صلی اللہ علیہ وسلم بئر بضاعہ پرآئے اور ایک ڈول پانی طلب فرما کر وضو کیا باقی آپ پانی مع لعاب دہن مبارک کنویں میں ڈال دیا۔
حضور صلی اللہ علیہ وسلم کے زمانہ میں جو شخص بیمار ہوتا تھا اس کو بئر بضاعہ کے پانی سے غسل دیتے تھے اس کی برکت سے بیمار کو جلد شفا حاصل ہوجاتی تھی
نسائی نے ابو سعید سے روایت کی ہے کہ میں رسول اللہ صلی اللہ علیہ وسلم کے پاس سے گذرا آپ بئربضاعہ میں وضو فرما رہے تھے میں نے عرض کیا یا رسول اللہ صلی اللہ علیہ وسلم آپ اس کے پانی سے وضو کرتے ہیں جبکہ اس میں لوگ بہت سی نجس چیزیں ڈالتے ہیں تو آپ نے فرمایا پانی کو کوئی چیز نجس نہیں بنا سکتی
ابی اسید جو بئر بضاعہ کے مالک تھے بیان کرتے ہیں کہ حضور صلی اللہ علیہ وسلم کا لعاب دہن مبارک ڈالنے کے بعد ہم اس کا پانی پیتے تھے اور برکت حاصل کرتے تھے ایک مرتبہ ہمارے باغ میں میوہ نہ آیا تو ہم نے حضور صلی اللہ علیہ وسلم سے اس کی شکایت کی حضور صلی اللہ علیہ وسلم نے فرمایا غول بیابانی ہے جو میوہ کو چرا لے جاتا ہے اس کے بعد اگر میوہ میں کمی ہو تو بِسم اللہ أجيبي رَسُول اللہ صلى اللہ عَلَيْهِ وَسلم پڑھنا ابو اسید نے رسول اللہ وسلم کے حکم سے اس کلمہ کو پڑھا تو ایک آواز سنی اے ابو اسید اس دن مجھے معاف کیجئے اور جناب رسالت مآب صلی اللہ علیہ وسلم کے حضور میں نہ لے جائے اس کے بعدہرگز تمھارے گھر اور باغ کے قریب نہ جاؤں گا اور میں تم کو ایک آیت سکھاتا ہوں اس کی برکت سے کوئی صدمہ تم کو یا تمھارے گھر والوں کو نہ پہنچے گا اور وہ آیت الکرسی ہے جب ابو اسید نے سارا قصہ دربار رسالت میں آکر عرض کیا تو آپ نے فرمایا کہ اس نے جو کچھ کہا ٹھیک ہے لیکن وہ خود جھوٹا ہے

حوالہ جات
---------

1. ↑  جذب القلوب الی دیار المحبوب(تاریخ مدینہ)، صفحہ 208،شیخ عبد الحق محدث دہلوی، شبیر برادرز لاہور

| * د
* ب
* ت
مدینہ منورہ کے کنویں |
| --- |
| مدینہ منورہ کے کنویں | 
* بئر أنس بن مالك
* بئر أهاب
* بئر البصہ
* بئر الخاتم
* بئر الرقاع
* بئر السقيا
* بئر العہن
* بئر بضاعہ
* بئر حاء
* بئر ذروان
* بئر رومہ
* بئر عذق
* بئر غرس

 |
**مزار امام علی رضا** (فارسی زبان میں: حرم امام رضا‎) ایران کے شہر مشہد میں آٹھویں امام کی آرام گاہ اور ایک عظیم الشان عبادت گاہ بھی ہے جسے ایران کی سب سے بڑی مسجد ہونے کا اعزاز حاصل ہے۔ یہ عظیم الشان عبادت گاہ آرام گاہ، میوزیم، کتب خانہ، سیمینار، مسجد گوہر شاد، جامعہ رضوی پر مشتمل ہے اور 598,657 مربع میٹر پر محیط ہے۔ ہر سال تقریبا 15 ملین افراد امام علی رضا کے مزار کی زیارت کرتے ہیں۔

تاریخ
-----

امام رضا عہ شیعہ مسلک کے ماننے والوں اور تمام مسلمانوں کے لیے نہائت اہم اسلامی شخصیت ہیں۔ وہ آٹھویں امام ہیں، ان کو 818 میں المامون عباسی بادشاہ کے حکم پر شہید کرنے کے بعد یہاں دفن کر دیاگیا۔ بعد ازاں شیعہ و سنی مسلمنوں نے ان کے مزار پر فاتحہ خوانی کے لیے آناشروع کیا اور رفتہ رفتہ اس جگہ کا نام مشہد امام موسیٰ الرضا عہ مشہور ہو گیا اور دوردراز سے زائرین اپنی حاجت روائی اور دعاؤں کی قبولیابی کے لیے اس مقدس مقام کی طرف آنے لگے۔ 993 میں غزنوی بادشاہ سبکتگین کے حکم پر اس زیارت گاہ کوتاراج کیا گیا مگر اسی سبکتگین کے بیٹے محمود غزنوی کے حکم پر اس زیارت گاہ کو ازسر نو تعمیر کیا گیا۔ وقت گزرنے کے ساتھ اس مزار کے گرداگرد دیگر بہت سے عمارات اور بازاروغیرہ تعمیرہونے ہو گئے۔

امام رضا علیہ السلام کا مزار ایران کے مشہور سیاحوں کی توجہ کا مرکز ہے۔ ہر سال لاکھوں ایرانی اور غیر ایرانی حاجی شاہ خراسان کی زیارت کے لیے مشہد میں داخل ہوتے ہیں۔ علی ابن موسی الرضا علیہ السلام کا مزار پوری تاریخ میں متعدد بار تبدیل اور ترقی یافتہ ہے۔ خراسان کے بادشاہ کی ویڈیو زیارت میں روکھ نیوز سائٹ کی آج کی ویڈیو رپورٹ میں ہمارے ساتھ شامل ہوں۔

مزار امام علی رضا

ماخذ
----

امام رضا علیہ السلام کا حرم مقدسآرکائیو شدہ (Date missing) بذریعہ urdumovies.net (Error: unknown archive URL)

نگار خانہ
---------

* 
* 
* 
* 
* 
* 
*

حوالہ جات
---------

1. ↑  استشهاد فارغ (معاونت)
دبنگ 2010 میں ریلیز ہونے والی ہندوستانی ایکشن کامیڈی فلم ہے  جس کی ہدایتکاری ابھینیو کشیپ نے کی ہے اور اسے ارباز خان پروڈکشن کے تحت ارباز خان نے پروڈیوس کیا ہے۔ اس فلم میں ارباز کے بڑے بھائی سلمان خان مرکزی کردار میں ، سوناکشی سنہا (اپنی اداکاری کے آغاز میں) ، ارباز خان ، اوم پوری ، ڈمپل کپاڈیا ، ونود کھنہ ، انوپم کھیر ، مہیش مانجریکر اور ماہی گیل کے ساتھ مرکزی کردار ادا کر رہے ہیں ۔ ملائیکہ اروڑا آئٹم نمبر "منی بدنام ھوئی "میں نظرآئیں۔
دبنگ بھارتی ریاست اترپردیش میں تعینات ایک بدعنوان لیکن نڈر پولیس افسر چولبل پانڈے کی کہانی ہے جو اپنے سوتیلے باپ اور سوتیلے بھائی سے پریشان تعلقات کی کہانی سناتا ہے۔ million 300 یہ فلم ملین کے بجٹ کے ساتھ بنائی گئی اور ₹ 120 ملین کی مارکیٹنگ کی گئی۔ دبنگ کی شوٹنگ بنیادی طور پر مہاراشٹر کے شہر وائی میں کی گئی ہے ، جبکہ دیگر بڑے مناظر کی عکس بندی متحدہ عرب امارات میں کی گئی ہے۔
دبنگ کو عید الفطر کے دوران 10 ستمبر 2010 کو دنیا بھر میں لگ بھگ 2100 سینما گھروں میں ریلیز کیا گیا تھا۔ اور اس نے دنیا بھر میں مجموعی طور پر 19 2.19 بلین (million 47 ملین) کا منافع کیا۔  یہ 2010 کی سب سے زیادہ کمائی کرنے والی بالی ووڈ فلم ہے۔  ] دبنگ نے متعدد ایوارڈز بھی جیتے ہیں۔ بہترین تفریح ​​فراہم کرنے والے بہترین فلم کا قومی فلم ایوارڈ اور چھ فلمی ایوارڈ جن میں بہترین فلم اور بہترین اداکارہ خاتون پہلی فلم بھی شامل ہے۔ اس فلم کے دو سیکوئل: دبنگ 2 (2012) اور دبنگ 3 (2019) آئے۔

### کاسٹ

بطور چولبل پانڈے سلمان خان

سونجوشی سنہا بطور راججو

ارباز خان بطور مکھان چندند "مکھی" پانڈے

ونود کھنہ بطور پرجاپتی پانڈے

ڈمپل کپاڈیا بطور نینی دیوی

سونو سوڈ بطور چیڈی سنگھ

اوم پوری بطور کستورلال وشکرما

انوپم کھیر بطور دیال بابو

ماہی گل بطور نرملا

ٹنو آنند بطور ماسٹر جی ، نرملا کے والد

مرلی شرما بطور اے سی پی ملک

رام سوجن سنگھ بطور چوؤ جی

راجیو شرما بطور ٹولوگرام راستوگی

امیتوش ناگ پال بطور سمنت کمار

ملائکہ اروڑا آئٹم نمبر "منی بدنام ہوئی "میں بطور مہمان اداکارہ

حوالہ جات
---------

1. 1 2 3 4 5   — اخذ شدہ بتاریخ: 9 اپریل 2016
2. 1 2   — اخذ شدہ بتاریخ: 9 اپریل 2016
3. 1 2 3 4 5 6 7 8   — اخذ شدہ بتاریخ: 9 اپریل 2016
4. ↑   — اخذ شدہ بتاریخ: 9 اپریل 2016
5. ↑  "Dabangg (2010) - Abhinav Kashyap"۔ آل مووی
6. ↑  "Dabangg – Movie"۔ Box Office India۔ 18 مئی 2019 میں اصل سے آرکائیو شدہ۔ اخذ شدہ بتاریخ 17 مئی 2019  الوسيط `|url-status=` تم تجاهله (معاونت)
7. ↑  "Box Office 2010"۔ Box Office India۔ 16 جنوری 2013 میں اصل سے آرکائیو شدہ۔ اخذ شدہ بتاریخ 28 اگست 2015  الوسيط `|url-status=` تم تجاهله (معاونت)
8. ↑  "Top Ten All Time Worldwide Grossers"۔ Box Office India۔ 2 December 2011۔ 19 اپریل 2012 میں اصل سے آرکائیو شدہ۔ اخذ شدہ بتاریخ 02 دسمبر 2011
کرم جلی ایک ٹی وی ڈراما ہے جو اے پلس انٹرٹینمینٹ پر نشر ہو رہا ہے۔

کہانی
-----

چندا ایک غریب لڑکی ہے جو اپنے والدین کے ساتھ رہتی ہے، اس کے والد کو ہمیشہ ایک بیٹے کی خواہش رہی اور وہ اپنی بیٹی کی عزت نہیں کرتا۔ وہ جلد از جلد چندا کی شادی کر کے اپنے سر سے اس کا بوجھ اتارنا چاہتا ہے۔ چندا سب کو خوش رکھنے کے لیے خاموش رہنے کی قربانی دیتی ہے۔چندا کو برین ٹیومر ہے اور وہ ایک بڑی عمر کے شرافت نامی بندے سے شادی بھی اس لیے کرلیتی ہے کہ باپ علاج کا خرچہ نہیں اٹھا سکتا ۔ چندا نے برین ٹیومر والی بات سب سے چھپا رکھی ہے کیونکہ وہ کسی کا دل نہیں دکھانا چاہتی ۔ چندا کا شوہر ذہنی مریض ہے اور انسومنیا اور ہیلوسینیشن کا شکار ہے وہ دن رات چندا پر ظلم ڈھاتا ہے اور شک کرتا ہے ۔ شرافت اس درجہ شک میں مبتلا ھوجاتا ہے کہ اپنے چھوٹے بھائی عنایت پر بھی شک کرتا ہے کہ چندا اور عنایت کے بیچ کوئی ناجائز تعلق ہے۔ جبکہ حقیقت یہ ہے کہ عنایت چندا کے علاج کے لیے پیسے جمع کررہا ہے ۔ ابھی تک کہانی یہاں تک چلی ہے،کرم جلی بہترین ریٹنگز لے رہا ہے اور اے پلس چینل پر نمبر ون ہے۔ ہر منگل کی رات چلنے والے کرم جلی نے نووارد اداکارہ دانیہ انور کو صف اول کی اداکارہ بنادیا۔آج کل کرم جلی کے بہت چرچے ہیں ۔ عورت پر ہونے والے مظالم کو بہت خوبصورتی سے عیاں کیا ہے افتخار افی نے۔ افتخار افی عورتوں کے مسائل پر بڑی دلیری سے لکھتے ہیں اور عورت پر ہونے والے جبر کو مٹانے کا عزم کیے بیٹھے ہیں ۔ عورت کی طرفداری پر انکو بہت تنقیفد کا سامنا بھی کرنا پڑتا ہے۔ناظرین چندا کا انجام دیکھنے کو بیقرار ہیں۔ کرم جلی مائی پروڈکٹش کی کامیاب ترین سریل قرار دی جارہی ہے

کاسٹ
----

* دانیا
* ہمایوں اشرف
* سہیل سمیر
* محبوب سلطان
* طاہرہ امام
* عاصمہ عباس
* صدف عمیر
* روہی خان

حوالہ جات
---------

1. ↑  "آرکائیو کاپی"۔ 12 اگست 2018 میں اصل سے آرکائیو شدہ۔ اخذ شدہ بتاریخ 03 اگست 2018  الوسيط `|url-status=` تم تجاهله (معاونت)
**سید محمد امین علی نقوی** اردو، عربی قصائد اور غیر منقوط شاعری کی وجہ سے شہرت رکھتے ہیں۔

ولادت
-----

1359ھ/1940ء کو ضلع لدھیانہ کے ایک گاؤں بٹھہ دوہا شریف میں سید شاہ محمد نقوی المتوفی 1942ء کے گھرپیداہوئے۔

خاندان
------

سید محمد امین علی نقوی کا خاندان سادات سے تعلق ہے سلسلہ نسب پینتالیس (45) واسطوں سے سیدالشہدا امام حسین سے جاملتا ہے۔

پاکستان آمد
-----------

قیام پاکستان کے بعد سرزمین فیصل آباد چک نمبر 208 ج ب ضلع فیصل آباد میں قیام کیا۔

تحصیل علم
---------

جامعہ رضویہ فیصل آباد سے ابتدائی کتب پڑھیں اس کے بعد جامعہ نقشبندیہ علی پور سیداں ضلع سیالکوٹ میں مولانا عبدالرشید جھنگوی سے بعض کتب کا درس لیا اور جامعہ امینیہ رضویہ منڈی وار برٹن ضلع شیخوپورہ میں علامہ نورمحمد قادری سے معقول و منقول کی کتب پڑھیں، جبکہ شیخ الحدیث محمد سردار احمد سے دورۂ حدیث کی سند حاصل کی۔

سلسلہ بیعت
----------

تحصیل علم کے ساتھ روحانیت گہرا تعلق رہا شیخ الحدیث محمد سردار احمد کے دست اقدس پر بیعت کی اور ان سے 1378ھ کو خرقہ خلافت حاصل کیا ان کے علاوہ میاں صاحب ٹھسکہ میرا جی (بھارت) سے1380ھ کواور پیر صاحب محدث ہزار وی سے 1408ھ کو خلافت واجازت کی سند حاصل کی۔ علاوہ ازیں اور بھی بہت سے مردان خدا کے فیض صحبت سے فائدہ اٹھایا۔

شاعری
-----

نعت رسول پاک بیان کرنا بہت بڑی سعادت ہے، سید محمد امین علی شاہ نقویؒ آپ ﷺ کی شان جس عقیدت اور عشق سے بیان کی ہے وہ بہت کم شعرا کے حصے میں آیا ہے آپ بیک وقت عربی، فارسی، ہندی، اردو اور پنجابی میں پوری روانی کے ساتھ لکھنے کا ملکہ رکھتے ہیں ۔

تصنیفات
-------

ان کی اصل پہچان نعت اور نعتیہ قصائدہیں

1. محمد ہی محمد(غیر منقوط اردو نعتیہ دیوان)
2. محمد رسول اللہ (غیر منقوط عربی نعتیہ دیوان)
3. حسن محمد (بٖغیر الف نعتیہ دیوان)
4. عشق محمد(عربی فارسی اردو اور پنجابی نعتیہ دیوان)
5. کلیات نقوی(اردو نعتیہ مجموعہ)
6. مقالات نقوی
7. شجرہ حسینیہ( نقوی سادات کا نسب نامہ)
8. دمادم مست قلندر
9. حسین ہی حسین
10. من کنت مولاہ (مناقب مرتضوی پر لاجواب کتاب)
11. رشتہ الفت المعروف باب مدینہ(مناقب مرتضوی پر ایک منفرد کتاب)
12. قصیدہ امینیہ (عربی نعتیہ دیوان)
13. رداء الوردہ علی قصیدۃ البردہ
14. لا نبی بعدی(عربی نظم میں تردید قادیانیت)
15. دعائےحزب البحر(صوفیائے کرام کا مشہور وظیفہ)
16. شجرہ حسینیہ

وفات
----

سید محمد امین علی نقوی کی وفات 2008ء فیصل آباد میں ہوئی۔

حوالہ جات
---------

1. ↑  عشق محمد، سید محمد امین علی شاہ نقوی مرکز یا حی یا قیوم، فیض آباد، فیصل آباد
2. ↑  روزنامہ ایکسپریس ، اتوار 3 اکتوبر 2021
3. ↑  مطبوعات آستانہ عالیہ باب الہدی فیض آباد فیصل آباد
**کوپرولو خاندان** ( ترکی زبان: *Köprülü ailesi* ) سلطنت عثمانیہ میں البانوی نژاد شریف اور اعلیٰ خاندان تھا۔   اس خاندان نے چھ وزرائے اعظم (بشمول قرہ مصطفی پاشا ، جو سوتیلے بیٹے تھے) مہیا کیے ، متعدد دیگر اعلیٰ عہدے داران بھی اسی خاندان سے تعلق رکھتے تھے۔سلطنت عثمانیہ میں ان کے دورِ وزارتِ عظمیٰ کو کوپرولو دور کہا جاتا ہے۔

اس خاندان کا ایک اور قابل ذکر فرد کوپرولو عبدالله پاشا (1684–1735) تھا جوعثمانی فارسی جنگوں میں سالار تھا ،اس نے سلطنت کے متعدد صوبوں میں والی کی ذمہ داریاں بھی ادا کیں۔ اس خاندان کی موجودہ نسل میں ترکی ادب کے ممتاز مورخ محمد فواد کوپرولو شامل ہیں۔ اس خاندان کے افراد ترکی ، مغرب اور امریکہ میں رہ رہے ہیں ۔

کوپرولو وزرائے اعظم
-------------------

سلطنت عثمانیہ کی تاریخ کے دوران ، کوپرولو وزرائے اعظم کی وجہ شہرت، ریاست کو متحرک رکھنا تھی جو آہستہ آہستہ زوال و جمود کی علامات ظاہر کرنے لگی ۔ ابتدائی وزراء نے خاص طور پر فوجی مہموں پر توجہ دی جس نے سلطنت کی طاقت کو بڑھایا۔ تاہم ، قرہ مصطفی پاشا کی شروع کردہ ویانا کی تباہ کن جنگ (معاہدہ کارلوفچہ بھی دیکھیں) نے اس خاندان کے زوال پر مہر ثبت کردی۔

 کوپرولوکمپلیکس کوریڈور

| نام | زندگی | مدت وزارتِ عظمیٰ | سلطان |
| --- | --- | --- | --- |
| کوپرولو محمد پاشا | 1583–1661 | 1656–1661 | محمدرابع |
| کوپرولو زاده فضل احمد پاشا | 1635–1676 | 1661–1676 | محمد رابع |
| قرۃ مصطفی پاشا 1 | 1634–1683 | 1676–1683 | محمدرابع |
|
| اباظہ سياوش پاشا ثانی 2 | وفات 1688 | 1687–1688 | سلیمان ثانی |
| کوپرولو زادہ فضل مصطفی پاشا | 1637–1691 | 1689–1691 | سلیمان ثانی احمد ثانی |
| عمجہ زادہ کوپرولو حسین پاشا | 1644–1702 | 1697–1702 | مصطفی ثانی |
| کوپرولو زادہ نعمان پاشا | 1670–1719 | 1710–1711 | احمد ثالث |
|

1 قرۃ مصطفی پاشا کی پرورش کوپرولو خاندان نے کی اور وہ کوپرولو فضل احمد پاشا کے بہنوئی تھے۔

2 اباظہ سیاوش پاشا ،محمدکوپرولو پاشا کا خادم تھا۔ ان کی بیٹی سے شادی کر کے سیاوش طاقتور کوپرولو خاندان کا داماد بن گیا۔

* مقبرہ کوپرولومقبرہ کوپرولو
* کوپرولو مسجدکوپرولو مسجد
* کوپرولو کمپلیکس کا صحنکوپرولو کمپلیکس کا صحن




1. ↑  Stephen Schwartz, *The other Islam: Sufism and the road to global harmony* Doubleday 2008 آئی ایس بی این 978-0-385-51819-2

 page 100.
2. ↑  Ivo Banac, *The national question in Yugoslavia: origins, history, politics*, آئی ایس بی این 0-8014-1675-2

, آئی ایس بی این 0-8014-9493-1

 Cornell University 1988 page 292.
مصری بازار
**مصری بازار** (انگریزی: Spice Bazaar / Egyptian Bazaar) (ترکی: **Mısır Çarşısı**) استنبول، ترکی کے بڑے اور قدیم ترین بازاروں میں سے ایک ہے۔ یہ ساحل سمندر پر ایمینونو کے علاقے میں ینی والدہ مسجد کے احاطی میں واقع ہے۔ یہ گرینڈ بازار کے بعد سب سے مشہور شاپنگ کمپلیکس ہے۔

تاریخ
-----

ایسی متعدد دستاویزات ہیں جن سے پتا چلتا ہے کہ بازار کا نام پہلے "نیا بازار" تھا۔ اور اس کا نام "مصری بازار" (ترکی: Mısır Çarşısı) پڑا کیونکہ یہ 1660 میں مصر کے عثمانی ایالت‎ کی آمدنی سے تعمیر ہوا تھا۔ لفظ *mısır* ترکی میں دوہرے معنی رکھتا ہے: "مصر" اور "مکئی"۔ یہی وجہ ہے کہ بعض اوقات اس نام کا غلط ترجمہ "کارن بازار" کیا جاتا ہے۔ یہ بازار استنبول میں مسالوں کی تجارت کا مرکز تھا (اور اب بھی ہے) ، لیکن حالیہ برسوں میں دوسری قسم کی دکانیں بتدریج مسالوں کے فروخت کنندگان کی جگہ لے رہی ہیں۔

یہ عمارت خود ہی نئی مسجد کے احاطہ کا حصہ ہے۔ بازار کی عمارت کے اندر کرایہ دار دکانوں سے حاصل ہونے والی آمدنی مسجد کی دیکھ بھال کے لیے استعمال ہوتی تھی۔بازار کا ڈیزائن شاہی معمار کاکا قاصم آغا نے بنایا تھا، جبکہ اس کی تعمیراتی کام کا آغاز ایک اور شاہی معمار مصطفی آغا کی نگرانی میں سن 1600 کے آخر میں شروع ہوا۔

تصاویر
------

* 
* 
* 
* SS
* 
*

حوالہ جات
---------
**ماؤنٹ اینٹرنگوئی نیشنل پارک** کوموروس کے جزیرے انجوان پر واقع ایک قومی پارک ہے۔ یہ جزیرے کے مرکز میں 79.14 مربع کلومیٹر کے رقبے پر محیط ہے۔ یہ پارک سنہ 2010ء میں قائم کیا گیا تھا۔

اس پارک میں ماؤنٹ اینٹرنگوئی، انجوآن کی سب سے اونچی چوٹی، نیز جھیل ڈیزیالینزے، ایک کریٹر جھیل، جو انجوآن کی سب سے بڑی جھیل ہے اور مویا فاریسٹ جو انجوآن کا سب سے بڑا باقی ماندہ جنگل ہے، شامل ہیں۔ 

اس پارک میں ماؤنٹ اینٹرنگوئی (1595 میٹر)، انجوآن کی سب سے اونچی چوٹی اور ماؤنٹ ترندرینی(1474 میٹر)، دوسری بلند ترین چوٹی، جو ماؤنٹ انٹرنگوئی کے جنوب مشرق میں واقع ہے، دونوں شامل ہیں۔ یہ چوٹیاں انجوآن کی بہت سی مستقل ندیوں اور نالوں کا منبع ہیں، جن کی وجہ سے اکثر ان کے کناروں میں گہری کھائیاں اور درزیں بن گئی ہیں۔ جھیل ڈیزیالینزے ماؤنٹ اینٹرنگوئی کے جنوب مشرقی کنارے پر ایک گڑھے میں 900 میٹر کی بلندی پر واقع ہے اور 2 ہیکٹر کے رقبے پر محیط ہے۔ یہ چھوٹی گریب مچھلی اور انجوآن کی میٹھے پانی کی مچھلیوں کا خاص مقام ہے۔ 

انجوآن ابتدائی طور پر جنگلات سے گھرا ہوا تھا۔ جزیرے کے بیشتر جنگلات کو صاف کر دیا گیا ہے اور جو بچ گئے ہیں، ان کا وجود، لکڑی کی کٹائی، زراعت اور چراگاہوں کی زمین کے حصول کی وجہ سے دباؤ کا شکار ہے۔ باقی جنگلات زیادہ تر پارک کے اندر ہیں۔  مویا جنگل، پارک کے جنوبی حصے میں ماؤنٹ ٹریندرینی کے جنوب میں، انجوآن پر سب سے بڑا بچا ہوا جنگل ہے، جو تقریباً 500 ہیکٹر کے رقبے پر محیط ہے۔ یہ کئی مقامی جانوروں کا گھر ہے، جن میں دو چمگادڑ کی انواع، لیونگ اسٹونز فلائنگ فاکس اور *پٹیروپس سیشیلی* وار اور انجوآن کے الو اور نیولا لیمور شامل ہیں۔

حوالہ جات
---------

1. ↑  UNEP-WCMC (2021).
2. ↑  Critical Ecosystem Partnership Fund (2014).

زمرہ:اتحاد القمری کے قومی پارک
**دربار سخی سلطان محمود**
موضع راو تحصیل جتوئی ضلع مظفر گڑھ پنجاب پاکستان میں شہر جتوئی سے جنوب میں سلطان روڈ پر ڈیڑھ کلومیٹر کے فاصلے پر واقع دربار سخی سلطان محمود کے متعلق پرانے بوڑھے بزرگوں سے جو معلومات ملی ہیں کے مطابق آپ دو بھائی تھے اسی مقام پر بہت بڑا جنگل تھا آپ اسی جنگل میں عبادت و ریاضت میں مصروف رہتے تھے کہ چند ڈکیت گروہ وہاں سے ایک بیوہ کا مال و مویشی چھین کر لے جا رہے تھے کہ بیوہ کی فریاد پر آپ دونوں بھائیوں نے اس گروہ کا مقابلہ کیا اور ڈکیتوں کے ہاتھوں شہید ہوئے ڈکیتوں نے آپ کے سر قلم کردیے اور اسی مقام پر مدفون ہوئے۔ ہر جمعرات کو زائرین کی کافی تعداد نماز عصر سے مغرب تک زیارت کے لیے آتی ہے۔ کوئی دکھی اور پریشان انسان خالی نہیں جاتا۔ دعاوں کو خاص مقبولیت حاصل ہے ایک بزرگ نے بتایا ہے کہ میں نے اپنی جوانی کے دنوں میں خواب میں دیکھا کہ اسی مقام پرایک نہر چل رہی ہے اور وضو کے لیے نلکیالگی ہوئی ہیں اور ایک بزرگ سفید ریش و سفید لباس میں وضو کر رہے ہیں انھوں اس بزرگ کی جوانی میں اسے کہا بیٹا نماز پڑھو۔ اس دن جوانی سے آج تک نماز نہیں چھوٹی۔ اس دربار پر جو بھی آتا ہے جھولی بھر کر جاتا ہے۔ اس دربار میں حاضری کے لیے چرند پرند بھی حاضر آتے ہیں پرانے زمانے میں جنگلوں کے وقت ایک شیر کو بھی آتے جاتے دیکھا گیا ہے۔ جبکہ ایک بڑے سانپ کو بھی کئی مرتبہ آتے جاتے دیکھا گیا ہے ۔
**کونمینگ چانگشوی بین الاقوامی ہوائی اڈا** یا **کونمینگ چانگشوی انٹرنیشنل ائیرپورٹ** (آئی اے ٹی اے: **KMG**، آئی سی اے او: **ZPPP**) (انگریزی: Kunming Changshui International Airport)
(چینی: 昆明长水国际机场) چین کے صوبے یوننان کے دار الحکومت شہر کونمینگ میں واقع ایک بین الاقوامی ہوائی اڈا ہے۔
ہوائی اڈا سطح سمندر سے تقریباً 2،100 میٹر (6،900 فٹ) بلند پہاڑی علاقے میں شہر کے مرکز کے شمال مشرق میں 24.5 کلو میٹر (15.2 میل) کے فاصلے پر واقع ہے۔

ہوائی اڈے کا افتتاح 28 جون 2012ء کو ہوا جو قدیم کونمینگ ووجیابا بین الاقوامی ہوائی اڈا کا متبادل ہے جسے منہدم کر دیا جائے گا۔
یہ چائنا ایسٹرن ائیرلائنز، کونمینگ ائیرلائنز، لکی ایئر، رویلی ائیرلائنز، سیچوائن ائیرلائنز، ہونگتو ایئرلائنز، چائنا ساؤدرن ائیرلائنز کا مرکز ہے۔

نئے ہوائی اڈے کے دو رن وے ہیں (ووجیابا پر صرف ایک رن وے تھا) اور 2015 میں 37،523،345 یہاں سے مسافروں نے سفر کیا جو اسے دنیا کا پچاسواں مصروف ترین ہوائی اڈا بناتا ہے۔
2020 میں یہاں سے 43 ملین مسافروں کے سفر کرنے کی امید ہے۔
کونمینگ چانگشوی بین الاقوامی ہوائی اڈا اور ارومچی دیووپو بین الاقوامی ہوائی اڈا چین کے دو قومی گیٹ وے ہوائی اڈے ہیں۔

ٹرمینل
------

چانگشوی بین الاقوامی ہوائی اڈا کا مرکزی ٹرمینل 548،300 مربع میٹر (5،902،000 مربع فٹ) ہے۔ یہ چین کی دوسری سب سے بڑی ٹرمینل عمارت ہے۔ 
ٹرمینل میں 66 دروازے جیٹ پل کے ساتھ ہیں۔ دروازوں کی کل تعداد 88 ہے۔

تعمیر
-----

ہوائی اڈے کی تعمیر 2009ء میں شروع ہوئی۔ اس وقت، اسے **ژینگ ہی بین الاقوامی ہوائی اڈا** کا نام دیا گیا تھا۔
بہت مختصر تعمیراتی وقت دو الگ الگ حادثات بھی ہوئے۔
پہلا 3 جنوری، 2010 کو ہوا جب سات تعمیراتی کارکن نے ایک نامکمل اوور پاس کے گرنے سے ہلاک ہوئے۔ 
28 جون، 2011 کو 11 کارکن زخمی ہوئے جب زیر تعمیر ایک سرنگ بیٹھ گئی۔ 
ہوائی اڈے کے مرکزی ٹرمینل کی تعمیر جولائی 2011 کو مکمل ہوئی تھی۔

نقل و حمل
---------

ہوائی اڈا **کونمینگ ریل ٹرانزٹ** کی لائنوں 6 کے ٹرمیننس ہے جسے کا افتتاح ہوائی اڈے کے افتتاح کے ساتھ ہی کیا گیا تھا۔ شہر کے مرکز سے کئی شٹل بس خدمات بھی دستیاب ہیں۔

مزید دیکھیے
-----------

چین کے مصروف ترین ہوائی اڈوں کی فہرست

حوالہ جات
---------

1. ↑  昆明新机场规划设计创新 (بزبان الصينية)۔ 2010-05-08۔ 13 مارچ 2012 میں اصل سے آرکائیو شدہ  صيانة CS1: لغة غير مدعومة (link)
2. ↑  "7 dead, 34 injured in SW China overpass collapse"۔ www.chinadaily.com.cn۔ اخذ شدہ بتاریخ 30 جون 2017
3. ↑  马玉佳۔ "Kunming airport collapse injures 11"۔ اخذ شدہ بتاریخ 01 جون 2015
4. ↑  "Main work of terminal project of new Kunming airport to be completed"۔ 04 مارچ 2016 میں اصل سے آرکائیو شدہ۔ اخذ شدہ بتاریخ 01 جون 2015  الوسيط `|url-status=` تم تجاهله (معاونت)
5. ↑  "Kunming Changshui International Airport Transportation: Shuttle Bus, Taxi"۔ www.travelchinaguide.com۔ اخذ شدہ بتاریخ 02 اپریل 2017
**نادیہ عنبر لودھی** شاعرہ، نثر نگار اور مدیرہ ہیں۔ ‎‫نادیہ عنبر لودھی شاعری اور نثر کی جاندار آواز ہیں۔ آپ بر طانیہ کے اردو اخبارات سے شہرت حاصل کرنے والی پاکستانی لکھاری ہیں۔ جنہیں ادبی ایوارڈ 2017ء سے بر طانیہ میں نوازا گیا۔ جو بچوں اور خواتین کے مسائل پہ لکھتی ہیں۔‬آپ خواتین اور بچوں کی بے بسی پہ قلم اٹھاتی ہیں۔ اور پاکستان کا روشن چہرہ سامنے لاتی ہیں۔ شاعری کے میدان میں غزل، نظم اور رباعی میں طبع آزمائی کرتی ہیں۔ آپ برطانیہ کے اخبار "خبریں مانچسٹر یوکے کی پاکستان سے ریزیڈنٹ ایڈیٹر ہیں۔آپ افسانہ نگار ، مترجم ، نقاد ،مضمون نگار اور شاعرہ ہیں - نادیہ عنبر لودھی 23 جولائی1980 کو پنجاب پاکستان میں پیدا ہوئیں - آپ کے اجداد کا تعلق افغانستان کے پٹھان قبیلے لودھی سے ہے جو ہندو ستان کی طرف 1300 میں ہجرت کر گئے - ہندوستان پر 75 سال حکومت کی - مغلوں سے شکست کے بعد ہندوستان کے مختلف علاقوں میں پھیل گئے آپ کے اجداد دھو گڑ ی جالندھر انڈیا میں آباد ہوئے - تقسیم ہندوستان کے بعد آپ کے دادا ہندوستانی پنجاب سے ہجرت کرکے پاکستانی پنجاب میں آباد ہوئے - نادیہ عنبر لودھی اس وقت اسلام آباد میں مقیم ہیں -
[*حوالہ درکار*]

حوالہ جات
---------

1. ↑  "NADIYA AMBAR LODHI GHAZAL"۔ rekhta.org
2. ↑  Poetries by Nadia Umber Lodhi – Hamariweb.com
3. ↑  "nadia-umber-lodhi-shayari"۔ urdupoint.com
دی لیبریٹر کے 1905ء کے ایک شمارے کا عکس، جس کی اشاعت شکاگو سے ہوئی۔
**ادارت** کا کام الیکٹرانک اور چھاپنے کے ذرائع کے ہر شعبے میں جاری و ساری ہے اورعلمی و فکری کارناموں اور اخباری صحافت کے علاوہ فلم ، ریڈیو اور ٹیلی ویژن کی دنیا میں بھی اس فن کا دور دورہ ہے۔ لیکن ذرائع ابلاغ کی مختلف اصناف اور ہیئتوں میں فن ادارت کی اپنی منفرد اور جداگانہ اہمیت ہے۔ مثلاً فلم اور ڈاکیومنٹری کی صنف میں ادارت بعینہ وہی چیز نہیں ہے جو جو صحافت کے شعبے میں ہے ۔ وہاں اس کا تصور، اس کا ضابطہ ٔ اخلاق ، اس کے حدود کار اور اس کے مراحل بہت دوسرے ہیں۔‘ادارت ‘ عربی زبان کے لفظ ’ادارہ‘ سے ماخوذ ہے جس کے معنی تدبیر، انتظام ،حکم اور توجیہ کے ہیں۔ اردو میں اس سے مراد ایک اجتماعی ہیئت کے بھی ہیں جس نے کوئی کام اپنے ذمے لیا ہو۔ آگے چل کر علمی ضروریات کے تحت اردو میں ادارت کے لفظ میں انگریزی کے لفظ edit کے مختلف لغوی اور اصطلاحی معنی بھی شامل ہو گئے جن میں سے ایک ہے: ’’کسی تحریری، سمعی یا بصری مواد کی اشاعت کی غرض سے اس کو ترتیب دینا اور اس پر نظرثانی کرنا‘‘۔ آسان طور پر اس کا مقصد کسی متن میں ممکنہ طور پر پائی جانے والی مختلف قسم کی خامیوں اور کمیوں کی اصلاح ہے تا کہ مواد یا متن کو اشاعت کی غرض سے بہتر اور مکمل شکل میں پیش کیا جا سکے۔

اہم نکات
--------

ادارت سے مراد خبر ،فیچر یا مضمون کو ممکنہ تمام غلطئوں سے پاک رکھنے کی شعوری کوشش اور مواد کو قابل مطالعہ بناناہے۔ خبروں کا انتخاب، واقعات کی صحت ،بیانات کی تصدیق ،زبان و بیان کی غلطیوں کی اصلاح اور موزوں سرخیوں کے انتخاب سے ادارتی لائحہ عمل مرتب ہوتا ہے۔ ادارت سے جڑے لوگ عمومًا بے نام رہ کر بھی خبر کو انتہائی معقول صورت میں قارئین تک پہنچاتے ہیں اور ادارتی عمل میں واقعاتی غلطیوں کی اصلاح ،خبروں کی ترتیب میں غلطی کی اصلاح کرنا، زبان و بیان کی غلطی درست کرنا ، ماخذ اور ذرائع کی نشان دہی کو یقینی بنانا، توہین آمیز جملوں اور اندراجات پر نظر ثانی کرنا اورموزوں سرخی کا انتخاب قابل غور اہم ترین امور میں شامل ہیں۔

مزید دیکھیے
-----------

* صحافت
* فلم سازی

حوالہ جات
---------

1. ↑  ادارت کا فن اور اس کے مراحل
2. ↑  خبروں اور کالم نویسی کے اصول
امراض قلب (heart diseases) کی اصطلاح ایسے متعدد امراض کی جانب اشارہ کرتی ہے کہ جن سے (یا جن میں) بنیادی طور پر دل یا قلب (heart) متاثر ہوتا ہو ؛ یہ امراض دل کی ساخت یعنی اسکی دیواروں (myocardium) اور کواڑوں (valves) میں بھی واقع ہو سکتے ہیں اور یا پھر دل سے ملحقہ خون کی رگوں اور اعصاب میں بھی۔ طبی اندازوں کے مطابق قلب یا دل کو متاثر کرنے والے امراض (جن کو قلبی وعائی امراض کے زمرے میں شمار کیا جاتا ہے) کی وجہ سے ہونے والی اموات کو دنیا بھر میں اول درجے کے قیادی سبب الموت (leading cause of death) کے طور پر جانا جاتا ہے، ترقی یافتہ ممالک کے اعداد شمار بھی اس بات کی تائید کرتے ہیں جبکہ سرطان (cancer) قیادی اسباب الموت میں دوسرے درجے پر آتا ہے۔

دل کا مرض اور دل کے امراض میں فرق :  لفظ دل کی بیماری یا دل کا مرض ایک واحد کیفیت کی جانب اشارہ کرتا ہے جسے انگریزی میں heart disease کہا جاتا ہے اور یہ صورت حال مضمون کے عنوان میں انتخاب شدہ لفظ یعنی امراض قلب (heart diseases) سے بالکل مختلف ہے جو مختلف امراض کے مجموعے کی جانب اشارہ کرتا ہے۔ لفظ دل کی بیماری یا مرض (کیفیت واحد کی صورت میں) عام طور پر (اور بعض اوقات طبی مضامین میں بھی) دیکھی جانے والی ایک ایسی اصطلاح ہے جس کو فی الحقیقت آفتابی اصطلاح (umbrella term) کے زمرے میں رکھا جاتا ہے۔ آفتابی اصطلاح ایک ایسی اصطلاح کو کہا جاتا ہے کہ جو عمومی طور پر کئی دیگر اصطلاحات کی جانب لے جاتی ہو یعنی یوں کہ سکتے ہیں کہ بذات خود ایک مخصوص و متعین اصطلاح ہونے کے باوجود کسی ایک مخصوص و متعین مظہر یا شے کے بارے میں نہ ہو، یعنی اس کے تحت متعدد ذیلی اصطلاحات آجاتی ہوں۔

دسمبر 2022 تک، ہر برس ایک کروڑ چھیاسی لاکھ افراد دل کے کسی مرض کا شکار ہو کر جان سے جاتے ہیں۔

حوالہ جات
---------


1. ↑  ہمدرد صحت، دسمبر، 2022
**ہکلبری فن کی مہمات** (Adventures of Huckleberry Finn) ایک مشہور امریکی ناول ہے جو مارک ٹوین نے لکھا تھا۔ یہ ناول 19ویں صدی کی امریکی ریاست میں قدیم زمانے کی کہانی ہے جو اس وقت کی سوسائٹی، سیاست اور انسانی معاشرت پر تبصرے کرتی ہے۔

ہکلبری فن، اس کے دوست جم ریفرز کے ساتھ سمندری سفر پر مبنی ہے جو مسکیٹو رینچ کے طول و عرض میں ہے۔ یہ داستان نوجوان ہکلبری کی زندگی کی سفر کو دکھاتی ہے جب وہ اپنے بھاگنے کی کوشش کرتا ہے اور اس کے ساتھ ملتی جلتی کہانیاں اور ماجرے شامل ہوتے ہیں۔

یہ کتاب معاشرتی مسائل، انسانیات اور معاشرتی تشریحات کو آئینہ دکھاتی ہے اور اسے امریکی ادب کی اہم ترین روایاتوں میں شمار کیا جاتا ہے۔

ادبی پس منظر
------------

امریکا میں لوگوں کو مغموم ہونے کی فرصت نہیں تھی۔ اس لیے نئی لوک کتھاؤں اور مہمل قصوں (Tall Tale) اور ان کے کھردرے اور ناہموار مزاح کا وجود ہوا۔ مہمل قصے لکھنے والوں میں ارٹیمس وارڈ، جی۔ ڈبلیو ہیرس اور مارک ٹوین (Mark Twain) تھے۔ اس قسم کے قصے اس زمانے کے مشہور رسالوں میں شائع ہو کر مقبول ہوئے۔ ان کا مہمل قصہ ’’کالاویراس کاؤنٹی‘‘ (Calaveras Country) ’’مشہور کودنے والا مینڈک‘‘ 1865ء میں شائع ہوا جس سے ان کی شہرت اور مقبولیت کی ابتدا ہوئی۔ یورپ کی سیاحت کے مشاہدات ’’معصوم پردیس میں ‘‘ (the Innocent Abroad) پوری مزاحیہ صلاحیتوں کے ساتھ بیان کیے گئے ہیں۔ اس کتاب سے ان کو غیر معمولی شہرت اور کامیابی حاصل ہوئی۔ ٹام سائر (Tom Sawyer) 1876ء اور ’’ہکلبری فن کی اولوالعزمی‘‘ (Huckleberry Finn) 1885ء دونوں ناول ان کی نوجوانی کی یادوں سے وابستہ ہیں۔ ان کے فن کی بنیاد سچائی پر ہے۔ جو سادگی اور ظریفانہ مبالغے کے ساتھ مارک ٹوین کی طرز تحریر کی خصوصیت ہے یہ امریکا کی سماجی اور اخلاقی قدروں پر تنقید اور تبصرہ بھی ہے۔ اس تنقید کا سرچشمہ ایک لڑکے کا بیدار ذہن ہے۔ ہک فن مظالم سے بچ کر بھاگ نکلتا ہے لیکن نیگرو غلام جم کو غلامی سے نجات دلانے میں مدد کرتا ہے۔ اس کا شعور ایک آئینہ ہے جس پر ڈیوک اور شاہ کی ریاکاری اور گرینجر فورڈ کی خاندانی عداوت کا المیہ منعکس ہو کر الفاظ میں اظہار پاتا ہے۔ ان دونوں ناولوں کے بعد ٹوین نے نسبتاً کم ادبی قدر و قیمت والے کئی ناول لکھے جن میں ’’امریکی دعویدار‘‘ (American Claimant) 1892ء ’’دس لاکھ پونڈ کا نوٹ‘‘ 1893ء ’’پڈن ہیڈولسن کا المیہ‘‘ 1894ء (Tragedy of Head Wilson) قابل ذکر ہیں۔ اس طرح ’’خطہ استوا کے ساتھ ساتھ‘‘ (Following the Equator) 1897ء ان کا آخری سفر نامہ تھا جس میں آسٹریلیا اور ہندوستان میں ان کے لیکچری دورے کے تجربات کا بیان ہے۔ انھوں نے امریکی زندگی کے عیوب پر خصوصاً ریاکاری، حرص و طمع اور سیاسی پراگندگی کو اپنے طنز کا نشانہ بنایا ہے ، مارک ٹوین کے یہاں امریکی خواب اور اس کی تکمیل کے درمیانی فاصلے اور اس کے تضاد کا احساس تھا جواب بیسویں صدی کے امریکی ادب میں ملتا ہے۔

حوالہ جات
---------

1. ↑
پیدائش: 1907
انتقال:28 مئی 1964ء

ابتدائی زندگی
-------------

محبوب خان (1907ء-1964ء) کے اجداد افغانستان سے ہندوستان آئے اور پھر یہیں رچ بس گئے۔

بھارتی فلمی صنعت کے افسانوی فلمساز۔ گجرات کے شہر بلیمورا میں پیدا ہوئے۔ محبوب خان کا جلوہ گاہ اور فلم کا جنون اس حد تک بڑھا کہ وہ گھر سے بھاگ کر ممبئی آ گئے۔ یہاں انھوں نے امپریل فلم کمپنی سے اپنے پیشہ کی ابتدا کی۔ فلمی دنیا میں وہ دور مار دھاڑ اور طلسماتی فلموں کا دور تھا۔

فلمی زندگی
----------

محبوب خان نے بھی اپنی ابتدائی فلمیں اسی انداز میں بنائیں۔ جن میں ججمنٹ آف اللہ، علی بابا اور ہمایوں شامل تھیں لیکن یہ ان کی منزل نہیں تھی۔ وہ فلموں کو بامقصد ذریعہ کے طور پر دیکھتے تھے اور اسی لیے انھوں نے فلم ’ایک ہی راستہ‘ اور اس کے بعد چند ایسی فلمیں بنائیں جن میں سماج کے سلگتے مسائل، امیروں کے ذریعہ غریبوں کا استحصال اور سماج میں عورت کے مقام کو اجاگر کیا۔ ’جاگیردار‘، ’بہن‘، ’روٹی‘، ’تقدیر ‘اور ’عورت‘ ایسی ہی فلمیں تھیں۔ ممبئی فلم نگری میں سب سے پہلی رنگین فلم ’آن‘ محبوب خان نے ہی بنائی ۔

فلم امر
-------

فلم ’امر‘ میں دلیپ کمار، مدھو بالا اور نمی جیسے اداکار شامل ہوئے۔ نوشاد کی موسیقی میں بنی فلم کے نغمے بہت مقبول ہوئے لیکن فلم کو مقبولیت حاصل نہیں ہوئی کیونکہ فلم میں دلیپ کمار کا کردار منفی دکھایا گیا تھا۔ محبوب خان نے اس دور میں ایسی ہمت دکھائی جب ناظرین ہیرو کا منفی کردار پسند نہیں کرتے تھے۔

مدر انڈیا
---------

مدر انڈیا کا پوسٹر
محبوب خان کی ’مدر انڈیا‘ کو شاہکار فلم قرار دیا جاتا ہے۔ یہ فلم کئی معنوں میں بھارتی فلمی صنعت کی یادگار فلم ثابت ہوئی۔ مدر انڈیا وہ پہلی فلم تھی جو غیر ملکی زبان کی فلموں کی حیثیت سے آسکر ایوارڈ کے لیے نامزد ہوئی۔ فلم کے ذریعہ پہلی مرتبہ سنیل دت کو متعارف کرایا گیا تھا۔

فلم میں بھارت کے دیہات کی صحیح تصویر پیش کی گئی ہے۔ محبوب خان چونکہ دیہات میں رہ چکے تھے اس لیے انھیں وہاں کے تہوار، رہن سہن بول چال ہر بات سے واقفیت تھی اور یہی وجہ ہے کہ فلم نے ایک شاہکار کا روپ لے لیا۔

مدر انڈیا کے بعد محبوب خان نے ’سن آف انڈیا‘ بنائی جو زیادہ متاثر کن ثابت نہیں ہو سکی۔ اس فلم کے دو سال بعد اس صدی کے عظیم فلمساز محبوب خان اس دنیا سے کوچ کر گئے۔

صد سالہ تقاریب
--------------

2007ء میں صد سالہ یوم پیدائش پر حکومت ہندوستان نے ان کے نام سے ڈاک ٹکٹ منسوب کیا۔

1. ↑   — اخذ شدہ بتاریخ: 10 اکتوبر 2015 — مصنف: فرانس کا قومی کتب خانہ  — اجازت نامہ: آزاد اجازت نامہ

| * د
* ب
* ت
محبوب خان کی ہدایت کاری میں بننے والی فلمیں |
| --- |
| 
* *الہلال* (1935)
* *منموہن* (1936)
* *دکن کوئین* (1936)
* *جاگیردار* (1937)
* *وطن* (1938)
* *ہم تم اور وہ* (1938)
* *ایک ہی راستہ* (1939)
* *عورت* (1940)
* *علی بابا* (1940)
* *بہن* (1941)
* *روٹی* (1942)
* *تقدیر* (1943)
* *نجمہ* (1943)
* *ہمایوں* (1945)
* *انمول گھڑی* (1946)
* *اعلان* (1947)
* *انوکھی ادا* (1948)
* *انداز* (1949)
* *آن* (1952)
* *امر* (1954)
* *مدر انڈیا* (1957)
* *مٹھی بھر اناج* (1959)
* *سن آف انڈیا* (1962)

 |
**لیلا دیسائی** (انگریزی: Leela Desai)
1930ء اور 1940ء کی دہائی کی ایک بھارتی اداکارہ تھیں۔ وہ عمررام لال بھائی دیسائی اور ان کی دوسری بیوی ستیہ بالا دیوی کی بیٹی تھیں، جو 1900ء کی دہائی کے اوائل کی موسیقار تھیں۔
لیلا دیسائی نیوآرک، نیو جرسی، ریاست ہائے متحدہ میں اس وقت پیدا ہوئی جب اس کے والدین 3 سالہ امریکی دورے پر تھے۔ اس کے والد گجراتی تھے اور ان کی والدہ بہار، ہندوستان سے تھیں۔ وہ ہندوستان میں پلی بڑھی۔ اس نے 11 ہندوستانی فلموں میں کام کیا اور 1961ء میں فلم کابلی والی کی ایسوسی ایٹ پروڈیوسر تھیں۔ 1944ء میں لیلا دیسائی نے اپنی بہن رامولا کے ساتھ فلم کلیاں میں بھی کام کیا۔ رامولا نے اسی سال فلم للکار میں بھی کام کیا۔

کیریئر
------

لیلا دیسائی نے سوہن لال اور لچھو مہاراج کے تحت ہندوستانی کلاسیکی رقص میں رسمی تعلیم حاصل کی اور موریس کالج (لکھنؤ) میں موسیقی کی تعلیمی تعلیم حاصل کی۔ انھوں نے 1943ء میں وشرام بیڈیکر کی پروڈیوس کردہ فلم ناگاگنارائن میں اداکاری کی۔ "لیلا دیسائی کو 1941ء میں انٹرمیڈیٹ کالج کے طلبہ نے مدعو کیا تھا۔ بنگلور کو نیو تھیٹرز اور پربھات فلم کمپنی کی طرف سے بنائی گئی فلموں کے میلے منعقد کرنے کا اعزاز حاصل تھا۔" 

لیلا دیسائی نے 1926ء میں لکھنؤ میں قائم "بھاتکھنڈے میوزک انسٹی ٹیوٹ لکھنؤ میں تربیت حاصل کی تھی جس نے فنکاروں، سرشار گرووں اور ہونہار موسیقاروں کی نسلوں کی تربیت میں اہم کردار ادا کیا ہے۔.۔ لکھنؤ نے موسیقی کے ہدایت کاروں (جیسے نوشاد، مدن موہن) کا تعاون کیا ہے۔ اداکار اور اداکارہ (جیسے کمار، افتخار، اختری بائی، بینا رائے، یشودھرا کاٹجو اور سوارن لتا)، گلوکار (طلعت محمود، انوپ جلوٹا، دلراج کور اور کرشنا کلے)، مصنفین (جیسے امرت لال نگر، بھگوتی شرن ورما اور اچلا نگر)، گیت نگار اور رقاص۔ لچھو مہاراج بہت سی فلموں کے بہت کامیاب کوریوگرافر تھے۔ پہاڑی سانیال، لیلا دیسائی اور کلکتہ کے نیو تھیٹر کے کملیش کماری سبھی نے یہاں تربیت حاصل کی تھی۔"

مزید دیکھیے
-----------

* اداکارہ

حوالہ جات
---------

1. ↑  "Obituary: Phani Majumdar"۔ The Independent۔ 21 جون 1994  تحقق من التاريخ في: `|date=` (معاونت)
2. ↑  "Indian Classical Dance Kathak Bharatnatyam Odissi Bollywood and Yoga at Schaumburg, Naperville and Chicago – Kathak Gurus Part 10"۔ gaurijog.com۔ 3 فروری 2011 میں اصل سے آرکائیو شدہ۔ اخذ شدہ بتاریخ 13 جنوری 2022  الوسيط `|url-status=` تم تجاهله (معاونت); تحقق من التاريخ في: `|access-date=, |archive-date=` (معاونت)
3. ↑  "Triveni Journal"

ماخذ
----

* 
* 
* 
* 
*